**Tájékoztató a COVID-19 járvány idején végzett spermavizsgálathoz**

 Tisztelt Uram!

A Dunamenti REK Reprodukciós Központ a jelenlegi járványra való tekintettel, a spermium analízisekkel kapcsolatban az alábbi intézkedéseket hozta meg. Spermavizsgálat kivitelezhető otthonról hozott vagy helyben leadott mintából. Ha van rá lehetőség, akkor a jelenlegi helyzetben inkább az otthonról hozott minta vizsgálatát kérje az előzetes telefonos egyeztetésnél!

1. A mintaleadáshoz (akár hozott, akár helyben leadott) előzetesen telefonon kérjen időpontot. **Mintát, vagy pácienst csak előzetesen egyeztetett időpontban tudunk fogadni!**
2. Mielőtt a vizsgálatra jönne, vagy mintát leadna, kérjük, hogy figyelmesen olvassa el a honlapunkon olvasható tájékoztatót ([www.dunamentirek.hu](http://www.dunamentirek.hu)) és töltse ki a letölthető Koronavírussal kapcsolatos kérdőívet és hozza majd a vizsgálat napján magával. A vizsgálatot megelőzően az asszisztensek keresni fogják telefonon a kérdőív tartalmával kapcsolatban felmérni, hogy mekkora egy esetleges fertőzöttség rizikója az Ön esetében. Ha a rizikó magas (előzmények, vagy tünetek alapján) a megfelelő további vizsgálatokra irányítjuk háziorvosához és akkor tudjuk a vizsgálathoz fogadni, ha azok eredményei negatívnak bizonyulnak. A kitöltött kérdőívre akkor is szükség van, ha nem helyben ad le mintát, hanem hozza otthonról, illetve, akkor is, ha más adja le az Ön nevében a mintát.
3. Otthonról hozott minta esetén az alábbiakra ügyeljen!
* A mintát steril vizeletes tégelybe kell nyerni. Ezt patikában is be lehet szerezni, de a központból is vihet tégelyt/matricát/meghatalmazást, ha előzetesen már kapott időpontot a vizsgálatra.
* A mintaleadás előtt 2-5 nap házasélettől való tartózkodás javasolt. Amennyiben az időpontkérés és a mintaleadás között megbetegedne, kérjük, hogy egyeztessen egy új időpontot a vizsgálathoz.
* Mintaadás előtt alaposan mossa meg a nemi szervét és a kezét!
* A tégely fedelét csak a mintaadás előtt vegye le, hogy ezzel csökkentse a külső befertőződés esélyét!
* A mintaadást követően a tégelyt rögtön zárja le!
* Ellenőrizze, hogy a nevét, születési dátumát felírta-e a mellékelt matricára! Ragassza fel a nevével, születési dátummal ellátott matricát a tégelyre!
* A mintát a lehető legrövidebb időn belül (maximum két órán belül) jutassa el a központba!
* Szállítás közben ügyeljen arra, hogy a minta ne hűljön le 20-25 °C (szobahőmérséklet) alá!
* A központba érkezéskor a mintát a kijelölt helyen kell leadni! Közben ügyeljen arra, hogy betartsa az előírt minimum 1,5 méteres biztonsági távolságot a többi pácienstől!
* Ha nem ön adja át személyesen a mintát, akkor töltse ki a mellékelt meghatalmazást!

**Meghatalmazás**

Alulírott ……………………………………………………………………………………………………..

Név

Születés idő

Lakcím

meghatalmazom ……………………………………………………………………………………….-t,

Név

Születés idő

Lakcím

hogy a spermavizsgálathoz nyert mintát nevemben átadja a központ munkatársának. Aláírásommal igazolom, hogy az átadott minta a saját biológiai mintám.

Alulírott meghatalmazott a meghatalmazást elfogadom.

Budapest, 2022…………………………………………

………………………………………………………………… …………………………………………………………………

 Meghatalmazó Meghatalmazott

Tanúk:

1. név: …………………………………..

lakóhely: aláírás

2. név: …………………………………..

Lakóhely: aláírás

FO7501 469 200507